
Grozījumi Apdrošināšanas un pārapdrošināšanas likumā
Izdarīt Apdrošināšanas un pārapdrošināšanas likumā (Latvijas Vēstnesis, 2015, 124. nr.; 2017, 152., 222. nr.; 2018, 97. nr.; 2019, 91., 132. nr.; 2020, 227. nr.; 2021, 121.B, 193., 200. nr.; 2022, 204. nr.; 2023, 125. nr.) šādus grozījumus:
1.  Papildināt 1. pantu ar ceturto daļu šādā redakcijā:
· 
· "(4) Likumā lietotie termini  "ilgtspējas ziņojums" un "konsolidētais ilgtspējas ziņojums" atbilst Ilgtspējas informācijas atklāšanas likumā lietotajiem terminiem."
2. 86. pantā:
izteikt pirmo daļu šādā redakcijā:
· 
· "(1) Apdrošināšanas vai pārapdrošināšanas sabiedrība vai ārvalsts apdrošinātāja filiāle kārto grāmatvedību un sagatavo gada pārskatu saskaņā ar šo likumu, Grāmatvedības likumu, Ilgtspējas informācijas atklāšanas likumu un Latvijas Bankas noteikumiem.";
aizstāt otrajā daļā vārdus "Eiropas Komisijas apstiprinātiem starptautiskajiem grāmatvedības standartiem un starptautiskajiem finanšu pārskatu standartiem" ar vārdiem un skaitļiem "starptautiskajiem grāmatvedības standartiem, kas pieņemti saskaņā ar Komisijas 2023. gada 13. augusta regulu (EK) Nr. 2023/1803, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes regulu (EK) Nr. 1606/2002 (turpmāk – Regula Nr. 2023/1803)";
aizstāt trešajā daļā vārdus "Eiropas Komisijas apstiprinātiem starptautiskajiem grāmatvedības standartiem un starptautiskajiem finanšu pārskatu standartiem" ar vārdiem un skaitļiem "starptautiskajiem grāmatvedības standartiem, kas pieņemti saskaņā ar Regulu Nr. 2023/1803".
3. 87. pantā:
papildināt trešo daļu pēc vārdiem "revidenta ziņojumu" ar vārdiem "kā arī apliecinājuma ziņojumu par ilgtspējas ziņojumu vai konsolidēto ilgtspējas ziņojumu, ja tādu sagatavo";
papildināt ar 3.1, 3.2 un 3.3 daļu šādā redakcijā:
· 
· "(31) Akcionāru vai dalībnieku sapulce vai biedru kopsapulce pēc zvērināta revidenta ziņojuma saņemšanas ir tiesīga apstiprināt gada pārskatu un konsolidēto gada pārskatu, ja tādu sagatavo.
· (32) Gada pārskatu paraksta apdrošināšanas vai pārapdrošināšanas sabiedrības valde vai ārvalsts apdrošinātāja filiāles vadītājs vai tās pilnvarotais valdes loceklis. Konsolidēto gada pārskatu, ja tādu sagatavo, paraksta grupas mātes sabiedrības vadība vai tās pilnvarotais loceklis.
· (33) Finanšu pārskatus un konsolidētos finanšu pārskatus, ja tādus sagatavo, paraksta arī tā persona (grāmatvedis vai ārpakalpojuma grāmatvedis), kas ar apdrošināšanas vai pārapdrošināšanas sabiedrību vai ārvalsts apdrošinātāja filiāli ir noslēgusi rakstveida līgumu, kurā noteikti šīs personas pienākumi, tiesības un atbildība grāmatvedības kārtošanas jautājumos, un kas sagatavojusi minētos pārskatus, norādot vārdu, uzvārdu un pilnu amata nosaukumu vai sabiedrības nosaukumu, vai komersanta firmu un amata nosaukumu. Apdrošināšanas vai pārapdrošināšanas sabiedrība vai ārvalsts apdrošinātāja filiāle, kurā ir grāmatvedības struktūrvienība un grāmatvedības darbinieki, var noteikt par grāmatvedības kārtošanu un gada pārskata sagatavošanu atbildīgo personu (grāmatvedi vai citu par grāmatvedības kārtošanu atbildīgo personu), kura paraksta finanšu pārskatus un konsolidētos finanšu pārskatus. Šādā gadījumā norāda šīs personas vārdu, uzvārdu un pilnu amata nosaukumu.";
izteikt ceturto daļu šādā redakcijā:
· 
· "(4) Apdrošināšanas vai pārapdrošināšanas sabiedrība vai ārvalsts apdrošinātāja filiāle ne vēlāk kā 15 dienu laikā pēc gada pārskata apstiprināšanas un ne vēlāk kā pārskata gadam sekojošā gada 15. maijā elektroniskā formā iesniedz Valsts ieņēmumu dienesta elektroniskās deklarēšanas sistēmā pēc apdrošināšanas vai pārapdrošināšanas sabiedrības vai ārvalsts apdrošinātāja filiāles reģistrācijas vietas gada pārskata atvasinājumu kopā ar akcionāru vai dalībnieku sapulces vai biedru kopsapulces paskaidrojumu par to, ka gada pārskats apstiprināts, un zvērināta revidenta ziņojuma kopiju. Apdrošināšanas vai pārapdrošināšanas sabiedrība, kura sagatavo konsolidēto gada pārskatu, papildus šīs daļas pirmajā teikumā noteiktajam ne vēlāk kā 15 dienu laikā pēc konsolidētā gada pārskata apstiprināšanas un ne vēlāk kā septiņus mēnešus pēc pārskata gada beigām elektroniskā formā iesniedz Valsts ieņēmumu dienesta elektroniskās deklarēšanas sistēmā pēc attiecīgās sabiedrības reģistrācijas vietas arī konsolidētā gada pārskata atvasinājumu kopā ar akcionāru vai dalībnieku sapulces vai biedru kopsapulces paskaidrojumu par to, ka konsolidētais gada pārskats apstiprināts, un zvērināta revidenta ziņojuma kopiju.";
papildināt ar 4.1 daļu šādā redakcijā:
· 
· "(41) Apdrošināšanas vai pārapdrošināšanas sabiedrība vai ārvalsts apdrošinātāja filiāle, kurai ir pienākums sagatavot ilgtspējas ziņojumu vai konsolidēto ilgtspējas ziņojumu, šā panta ceturtajā daļā minēto gada pārskatu un konsolidēto gada pārskatu, ja tādu sagatavo, iesniedz Valsts ieņēmumu dienesta elektroniskās deklarēšanas sistēmā vienotā elektroniskā ziņošanas formātā saskaņā ar Komisijas 2018. gada 17. decembra  deleģēto regulu (ES) 2019/815, ar ko Eiropas Parlamenta un Padomes direktīvu 2004/109/EK papildina attiecībā uz regulatīvajiem tehniskajiem standartiem par vienotā elektroniskās ziņošanas formāta specifikāciju, kopā ar akcionāru vai dalībnieku sapulces vai biedru kopsapulces paskaidrojumu par to, ka gada pārskats un konsolidētais gada pārskats apstiprināts, un zvērināta revidenta ziņojuma kopiju un zvērināta revidenta apliecinājuma ziņojuma kopiju par ilgtspējas ziņojumu vai konsolidēto ilgtspējas ziņojumu.";
izteikt piekto daļu šādā redakcijā:
· 
· "(5) Šā panta ceturtajā un 4.1 daļā minētos dokumentus Valsts ieņēmumu dienests ne vēlāk kā piecu darbdienu laikā elektroniski tiešsaistes datu pārraides režīmā nodod Uzņēmumu reģistram. Uzņēmumu reģistrs nodrošina saņemto dokumentu publisku pieejamību."
4. Papildināt 88. panta pirmo daļu pēc vārdiem "revidenta ziņojumu" ar vārdiem  "un apliecinājuma ziņojumu par ilgtspējas ziņojumu, ja tādu sagatavo" un pēc vārdiem "konsolidētais gada pārskats kopā ar zvērināta revidenta ziņojumu" ar vārdiem "un apliecinājuma ziņojumu par konsolidēto ilgtspējas ziņojumu, ja tādu sagatavo".
5. Papildināt pārejas noteikumus ar 39. punktu šādā redakcijā:
· 
· "39. Šā likuma 87. panta 4.1 daļā noteiktais pienākums piemērojams gada pārskatiem un konsolidētajiem gada pārskatiem, sākot ar 2027. pārskata gadu. Līdz 2027. pārskata gadam apdrošināšanas vai pārapdrošināšanas sabiedrība vai ārvalsts apdrošinātāja filiāle ne vēlāk kā 15 dienu laikā pēc gada pārskata apstiprināšanas un ne vēlāk kā pārskata gadam sekojošā gada 15. maijā iesniedz Valsts ieņēmumu dienesta elektroniskās deklarēšanas sistēmā pēc apdrošināšanas vai pārapdrošināšanas sabiedrības vai ārvalsts apdrošinātāja filiāles reģistrācijas vietas finanšu pārskata atvasinājumu elektroniskā formā – elektronisku norakstu vai elektronisku kopiju – un papildus pievieno atsevišķā datnē sagatavoto vadības ziņojumu vienotā elektroniskās ziņošanas formātā un finanšu pārskatu (ja tas sagatavots vienotā elektroniskās ziņošanas formātā) kopā ar akcionāru vai dalībnieku sapulces vai biedru kopsapulces paskaidrojumu par to, ka gada pārskats apstiprināts, un zvērināta revidenta ziņojuma kopiju un apliecinājuma ziņojuma kopiju par ilgtspējas ziņojumu. Apdrošināšanas vai pārapdrošināšanas sabiedrība, kura sagatavo konsolidēto gada pārskatu, papildus šīs daļas pirmajā teikumā noteiktajam ne vēlāk kā 15 dienu laikā pēc konsolidētā gada pārskata apstiprināšanas un ne vēlāk kā septiņus mēnešus pēc pārskata gada beigām elektroniskā formā iesniedz Valsts ieņēmumu dienesta elektroniskās deklarēšanas sistēmā pēc attiecīgās sabiedrības reģistrācijas vietas arī konsolidētā gada pārskata atvasinājumu kopā ar akcionāru vai dalībnieku sapulces vai biedru kopsapulces paskaidrojumu par to, ka konsolidētais gada pārskats apstiprināts, un zvērināta revidenta ziņojuma kopiju un apliecinājuma ziņojuma kopiju par konsolidēto ilgtspējas ziņojumu."
6. Papildināt informatīvo atsauci uz Eiropas Savienības direktīvām ar 12. punktu šādā redakcijā:
· 
· "12) Eiropas Parlamenta un Padomes 2022. gada 14. decembra direktīvas (ES) 2022/2464, ar ko attiecībā uz korporatīvo ilgtspējas ziņu sniegšanu groza regulu (ES) Nr. 537/2014, direktīvu 2004/109/EK, direktīvu 2006/43/EK un direktīvu 2013/34/ES."
Likums stājas spēkā 2024. gada 6. jūlijā.

